VI.

(Návrh)

K o m u n i k é

	Vláda Slovenskej republiky na svojom zasadaní dňa  ......................  2002 prerokovala a schválila návrh systemizácie príslušníkov Hasičského a záchranného zboru v štátnej službe na rok 2003. Vzhľadom na skutočnosť, že podľa § 194a a  § 194b zákona č. 438/2002 Z.z., ktorým sa mení a dopĺňa zákon č. 315/2001 Z. z. o Hasičskom a záchrannom zbore a mení zákon č. 314/2001 Z. z. o ochrane pred požiarmi sa vojenské záchranné útvary civilnej ochrany a Mestský hasičský a záchranný zbor hlavného mesta Slovenskej republiky Bratislavy stávajú dňom 1. januára 2003 súčasťou Hasičského a záchranného zboru, je do systemizácie zahrnutý aj príslušný počet funkčných miest týchto transformovaných zložiek.
Systemizácia zahrňuje funkčné miesta podľa jednotlivých platových tried pre príslušníkov Hasičského a záchranného zboru, ktorí budú plniť úlohy nielen v oblasti špecializovanej štátnej správy na úseku ochrany pred požiarmi, ale tiež úlohy súvisiace so zdolávaním požiarov, s vykonávaním záchranných prác pri haváriách, živelných pohromách a poskytovaní pomoci pri iných mimoriadnych udalostiach.